Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11017

1. fejezet Meghatározások Amennyiben a nemzetközi légiforgalomban üzemeltetett forgószárnyas légijár-művekre vonatkozó nemzetközi előírások és ajánlott gyakorlati eljárások során a következő kifejezéseket alkalmazzák, azok az alábbi jelentéssel rendelkeznek: Aerial Work – Munkarepülés A légijármű olyan különleges szolgáltatások nyújtásához történő üzemeltetése, mint például mezőgazdasági, építési, légi-fényképezési, megfigyelési, felderítési, ellenőrzési, kutató és mentő feladatok valamint hirdetési szolgáltatások. Aircraft – Légijármű Minden olyan szerkezet, amelynek levegőben maradását olyan aerodinamikai reakcióerők biztosítják, amelyek nem azonosak a földfelszínre ható aerodinamikai reakcióerőkkel. Aircraft operating manual – Légijármű üzemeltetési kézikönyv A járató állama által elfogadható kézikönyv, amely tartalmazza az általános, különleges és vészhelyzeti eljárásokat, ellenőrző listákat, korlátozásokat, teljesítmény tájékoztatásokat, a légijármű rendszereinek részletezését valamint minden egyéb, a légijármű üzemeltetéséhez szükséges tájékoztató anyagot. Megjegyzés: A légijármű üzemeltetési kézikönyv az üzemeltetési kézikönyvek közé tartozik. Air operator certificate (AOC) —Légijármű üzembentartási engedély A járatót meghatározott kereskedelmi légiszállítási tevékenység végrehajtására jogosító engedély. Alternate heliport – Kitérő helikopter repülőtér A repülési tervben meghatározott olyan helikopter repülőtér, amelyre a repülést folytatni lehet, ha a tervezett célállomás helikopter repülőtéren a leszállás végrehajtása nem tanácsos. Megjegyzés: A kitérő helikopter repülőtér lehet az indulási helikopter repülőtér is. Approach and landing operations using instrument approach procedures – Műszeres megközelítési eljárásokat alkalmazó megközelítés és leszállás A műszeres megközelítési és leszállási eljárások osztályozása a következő: Nem-precíziós megközelítés és leszállás (Non-precision approach and landing operations) Olyan műszeres megközelítés és leszállás, amelynek végrehajtása során oldalirányú irányvezetést alkalmaznak, azonban függőleges irányvezetést nem vesznek igénybe. Megközelítés és leszállás függőleges irányvezetéssel (Approach and landing operations with vertical guidance) Olyan műszeres megközelítés és leszállás, amelynek végrehajtása során oldalirányú és függőleges irányvezetést alkalmaznak, azonban az a precíziós megközelítésre és leszállásra vonatkozó üzemeltetési előírásoknak nem tesz eleget. Precíziós megközelítés és leszállás (Precision approach and landing operations) Olyan műszeres megközelítés és leszállás, amelynek végrehajtása során precíziós oldalirányú és függőleges irányvezetést alkalmaznak az alábbiakban meghatározott üzemeltetési minimumok 2007/70/II. szám figyelembevételével: Megjegyzés: Az oldalirányú és függőleges irányvezetés a következő berendezések egyikének segítségével nyújtott iránysáv és siklópálya tájékoztatás:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes